《南山避暑病眼不能赴呈林以乘都宪》
明代·郑岳

十里树阴匝寺门，九天钟磬隔溪闻。健临峰顶穷沧海，閒卧松根看白云。

多病独怜时伏枕，胜游无那此离群。朝来强起揩双眼，翻讶前山瘦几分。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。